Homemade Dynamite

Homemade Dynamite on uusiseelantilaisen laulaja-lauluntekijä Lorden kappale vuodelta 2017. Se julkaistiin alun perin Lorden toisella studioalbumilla Melodrama. Sen ovat säveltäneet Lorde, Tove Lo, Jakob Jerlström ja Ludvig Söderberg. Tuottajina toimivat Lorde, Frank Dukes ja Kuk Harrell.Melodrama. Lorde, Universal Music New Zealand, 2017. CD:n kansivihko.

Kappaleen remixillä vierailevat yhdysvaltalaiset laulajat Khalid, Post Malone ja SZA. Remix julkaistiin digitaalisesti 16. syyskuuta ja radiosinglenä 13. lokakuuta. 

”Homemade Dynamite” menestyi kaupallisesti kohtalaisesti. Se nousi singlelistan sijalle 13 Uudessa-Seelannissa. Se oli sijalla 95 Yhdysvalloissa ja sijalla 82 Isossa-Britanniassa. Single on myynyt moninkertaista platinaa Yhdysvalloissa, Australiassa ja Kanadassa.

Tuotanto ja julkaisu
Lorde kirjoitti kappaleen ”Homemade Dynamite” sanoitukset ruotsalaisen laulaja-lauluntekijä Tove Lon kanssa. Kappaleen säveltämiseen osallistuivat lisäksi Jakob Jerlström ja Ludvig Söderberg. Kappaleen päätuottajina toimivat Lorde ja yhdysvaltalainen Frank Dukes. Yhdysvaltalainen tuottaja Kuk Harrell toimi lisäksi laulutuottajana.

Lorde on kuvaillut kappaletta albumin kevyimmäksi kappaleeksi. Hänen mukaansa se kertoo siitä vaiheesta illanvietossa, kun kaikilla on mukavaa ja vaikeuksia ei ole vielä ilmaantunut. Kappale on tyyliltään synthpop- ja R&B-musiikkia. ”Homemade Dynamite” julkaistiin albumilla Melodrama 16. kesäkuuta 2017. 

Remix
Kappaleesta julkaistiin 16. syyskuuta digitaalisesti remix, jolla vierailevat yhdysvaltalaiset laulajat Khalid, Post Malone ja SZA. Kaikki vierailevat artistit osallistuivat kappaleen uusien osuuksien säveltämiseen.

Remixistä tuli radiosingle 13. lokakuuta 2017. Se oli albumin kolmas virallinen single. Remix on mukana albumin laajennetulla versiolla, joka lisättiin suoratoistopalveluihin 10. marraskuuta 2017. 

Vastaanotto
Kaupallinen menestys
”Homemade Dynamite” menestyi kaupallisesti kohtalaisesti. Alkuperäinen kappale nousi singlelistan sijalle 13 Uudessa-Seelannissa kesäkuussa 2017. Remix nousi sijalle 23 syyskuussa.

Kappale nousi listoille useissa muissa maissa remix-version julkaisun jälkeen. Se oli sijalla 20 Australiassa. Kappale nousi Yhdysvalloissa Billboard Hot 100 -listan sijalle 95 ja alternative-musiikin latauslistan sijalle 5. Se oli Britannian singlelistalla sijalla 82.

”Homemade Dynamite” on myynyt moninkertaista platinaa Yhdysvalloissa, Australiassa ja Kanadassa.  Kappaleen molemmat versiot on palkittu erikseen platinalevyllä Uudessa-Seelanniassa.

Arvostelut
Alkuperäinen kappale sai pääosin positiivisia arvioita musiikkikriitikoilta. Rolling Stone kirjoitti, että kappaleen ”pieni räjähdys ja seuraava täysi hiljaisuus” on vaikuttavin kohta Melodrama-albumilla. Lehti. valitsi sen vuoden 2017 toiseksi parhaaksi kappaleeksi. Consequence of Sound kutsui kappaletta erinomaiseksi. Paste kehui kappaleen tuotantoa. 

The Guardian suhtautui kappaleeseen kriittisemmin ja piti sitä albumin heikoimpana. Lehti kirjoitti, että kappale ei ole huono, muttei myöskään erotu radion valtavirrasta.

Remix-versio sai kriitikoilta positiivisen vastaanoton. Useat julkaisut kehuivat vierailevien artistien osuuksia. Billboard kutsui sitä tarttuvaksi bilehitiksi.

Listasijoitukset
Viikottaiset listat Maa ja lista Korkein sija Alankomaat (Single Top 100)92 Alankomaat (Mega Top 50)48 Australia (ARIA Charts)23 Irlanti (IRMA)61 Iso-Britannia (Britannian singlelista)82 Itävalta (Ö3 Austria)71 Kanada (Canadian Hot 100)54 Latvia (LaIPA)43 Portugali (AFP)68 Ruotsi (Sverigetopplistan) 84 Slovakia (ČNS IFPI, digitaaliset singlet)42 Tšekki (ČNS IFPI, digitaaliset singlet)46 Uusi-Seelanti (Recorded Music NZ)  (alkuperäiskappale)13 Uusi-Seelanti (Recorded Music NZ)  (remix)20 Uusi-Seelanti (Recorded Music NZ, kotimaiset singlet)   (alkuperäiskappale)3 Yhdysvallat (Billboard Hot 100)92 Yhdysvallat (Billboard, alternativemusiikin lataukset)5

 Vuoden lopun listat Maa ja lista Korkein sija Uusi-Seelanti (Recorded Music NZ, kotimaiset singlet, 2017)  (remix)3 Uusi-Seelanti (Recorded Music NZ, kotimaiset singlet, 2018)  (remix)11

Myyntipalkinnot
Kappaleen saamat kultalevyt ja muut myyntipalkinnotMaa SertifikaattiMyöntäjä Australia 2x platinaa Australian Recording Industry Association Brasilia platinaa Pro-Música Brasil Iso-Britannia hopeaa British Phonographic Industry Kanada 2x platinaa Music Canada Uusi-Seelanti  (alkuperäiskappale) platinaa Recorded Music NZ Uusi-Seelanti  (remix) platinaa Recorded Music NZ Yhdysvallat 5x platinaa Recording Industry Association of America

Singlen julkaisuhistoria
 Alue Päivämäärä Formaatti Levy-yhtiö Lähteet Useimmat maat 16. syyskuuta 2017 suoratoisto, lataus Universal Music New Zealand  Iso-Britannia lataus Virgin Records  Italia 13. lokakuuta 2017 radio  Universal Music  Yhdysvallat 24. lokakuuta 2017 radio  Republic Records, Lava Records 

Huomioita

Lähteet

Aiheesta muualla
 Alkuperäinen kappale YouTubessa
 Remix YouTubessa

Luokka:Vuoden 2017 kappaleet
Luokka:Yhdysvaltalaiset synthpop-kappaleet
Luokka:Yhdysvaltalaiset R&B-kappaleet
Luokka:Lorden kappaleet
Luokka:SZA:n kappaleet
Luokka:Tove Lon säveltämät kappaleet